Proiect

Guvernul Republicii Moldova

HOTĂRÂRE nr.\_\_\_\_\_\_\_

din\_\_\_\_\_\_\_

**Cu privire la modificarea și completarea Hotărârii Guvernului nr. 196 din 25 martie 2011 pentru aprobarea Regulamentului sanitar privind mențiunile nutriționale și de sănătate înscrise pe produsele alimentare**

În temeiul Acordului de asociere Uniunea Europeană – Republica Moldova, Capitolul 21, art. 114, lit. c), e) și f), art. 6 din Legea nr.10-XVI din 10 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), art. 5 alin. (2) şi art. 9 alin. (9) din Legea nr.78-XV din 18 martie 2004 privind produsele alimentare (Monitorul Oficial al Republicii Moldova, 2004, nr.83-87, art.431), în scopul accesului la informare și protecţie a sănătăţii a populaţiei, Guvernul HOTĂRĂŞTE:

1. Se modifică și se completează Regulamentul sanitar privind mențiunile nutriționale și de sănătate înscrise pe produsele alimentare aprobat prin Hotărârea Guvernului nr. 196 din 25 martie 2011 (Monitorul Oficial al Republicii Moldova, 2011, nr. 46-52, art. 229), după cum urmează.
2. La sfârșitul preambulei se completează cu sintagma:”Regulamentul (CE) nr. 1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (JO L 404, 30.12.2006, p. 9), **Regulamentul (UE) nr. 432/2012 al Comisiei din 16 mai 2012 de stabilire a unei liste de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor (**Monitorul Oficial al Uniunii Europene (J.O. L 136, 25.5.2012, p.1).”
3. După pct. 24 se completează cu pct. 241  și 242 cu următorul conținut:

”241 Lista de mențiuni de sănătate permisive, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor se aprobă de către Guvern.”

”242 Guvernul periodic, la propunerea Ministerului Sănătății actualizează Lista nominalizată.”

**Prim-ministru PAVEL FILIP**

Contrasemnează:

Ministrul sănătăţii Ruxanda GLAVAN

Ministrul economiei Octavian CALMÎC

Ministrul agriculturii

şi industriei alimentare